Apparatus scansionis tomographicae computatae a General Electric, societate Americana, fabricatus.
**Scansio tomographica computata**, olim **tomographia axialis computata** appellata, est medica imaginandi ratio scientifica in radiologia ad interiores corporis imagines subtiles sine dissecando capiendas adhibita ut diagnoses fieri possint. Homines qui tales scansiones efficiunt radiographi vel technologistae radiologici appellantur.

Instrumentum quod imagines sectionum continuarum (tomographiam) per radios X gignit **scansorium** et **scanner radiis X operans** appellatur. Adhuc quattuor talium apparatuum generationes excogitatae sunt.

Historia
--------

Fabricatio primae **tomographiae radiis X operantis** anno 1967
Anno 1895 G. Röntgen primus ad id tempus ignotam radiationem "X" descripsit. In plano lucente post manum uxoris eius tenuto radiis X structuras biologicas transluminari demonstravit.
Anno 1967 prima constructio tomographiae simplicis excogitata a Godfrey N. Hounsfield ex studuo Allan M. Cormack est: Motu fontis radiorum X contra planum lucentem imaginem sectionis generare potuit.

Technologia
-----------

Basis tomographiae radiis X operantis ex partibus fonte radiorum, radiis X ipsis, detectore, tomographia, computatro constituta est.

### Generator radiorum X

Tuba Roentgeniana
 Pagina principalis est: Tuba radiorum X 
Cuique apparatui tomographiae radiis X operanti generator (tuba) radiorum Roentgenianorum inest. Roentgeniani radii in tuba Roentgeniana generantur: Intra tubam vacuam duo electrodae locatae sunt: Kathodus candens (K) et anodus (A). Cum applicatione campi electrici tensionis altae (e. g. 50 kV) electrones celerrime a kathodo candente ad anodum currunt, quo contra anodum obliquam illidentibus, effectuum mutuorum inter electrones et materiam anodi (per exemplum: Volframium) causa, calor et Roentgeniani radii oriuntur. Illic, in loco anodi, Roentgeniani radii duobus formis, summa *radiis characteristicis* enim et *radiis frenariis*, liberantur.

### Roentgeniani radii

 Pagina principalis est: Roentgeniani radii 
Radii X sunt radiationes electromagneticae undarum longitudinibus inter 0.01 et 10 nm, frequentiis inter 30 petahertz et 30 exahertz, atque energiis inter 100 eV et 100 keV variantibus. Ea materiam penetrant, sed simul linealiter, ut luci similiter, et diffundentes se propagant et. Effectus radiorum X sunt ionizans, fluorescens, photochemici, et biologici.  
Deminutio eorum et absorptionis et distributionis ope fit. Intra materiam radii X, ut omnes radii photonibus, diminuuntur ex effectibus inprimis tribus: effectu photoelectrico, diffusione Comptoniensi (seu effectu Comptoniensi), et creatione parium.

### Tomographia

Apparatus CT apertus cum tubo (T, generatore radiorum X) et detectore (D). X - cursus radiorum X
Tomographia est ratio ex quibuspiam undis penetrantibus imagines et sectiones computandi. Methodus calculationis *reconstructio tomographica* appellatur. Eventus reconstructionis sectiones imaginarii in volatili memoriae computatri continentur.

Unde ex pluribus sectionibus reconstructio mathematica imaginis tribus mensuris praditae oportet.

Apparatus tomographiarum *instrumentum tomographum* et imago *tomogramma* vocari possunt. In cantario circulari (Anglice: *gantry*) generator detectorque circum corpus investigandum rotant.

### Reconstructio computatralis tomographica

Geometria radiorum parallelorum.
Reconstructio tomographica est calculatio quasi inversa analysi infinitorum ex factoribus causandis, in usu medico partium corporis. Ut supra dictum Roentgenianii radii *linealiter* propagant, quo fit, ut omnes radii una (fere) paralleliter materiam biologicam transeant et pariter ad planum detectoris perveniant. Unde usus *geometriae radiorum parallelorum* applicari potest (vid. imaginem dextre): Hanc ob rem radii X quasi lineae et rectae et paralleliter planitiem detectoris angulo 90° impetrant. Ubi tum vero distributio deminutionis radiorum pertractantur, tam *proiectio* obiecti nata est. Unitate ex tuba Roentgeniana et detectore in orbem intra cantarium rotante, plures proiectiones fiunt. Postremo ex summa proiectionum sectio imaginaria calculatur.

Usus medicus
------------

Imagines tomographiae radiis X operantis cerebri humani a base ad summum cranii procedentes.
Hodie usus tomographiae radiis X operantis in morbis totius corporis dignoscendis fit: verbi causa caput, pulmones, abdomen celeriter investigari licet.

Pinacotheca
-----------

* Angiographia tomographia radiis X operante haemorrhagiae intraventricularis (sectio sagittalis)Angiographia tomographia radiis X operante haemorrhagiae intraventricularis (sectio sagittalis)

Nexus interni
-------------

* Apoplexia cerebri
* Embolia pulmonis
* Iconismus medicus
* Iconismus resonantia magnetica factus
* Positronibus Emissis Tomographia

Notae
-----

1. ↑  *Patient Page*.. *ARRT – The American Registry of Radiologic Technologists* .
2. ↑  "Individual State Licensure Information". American Society of Radiologic Technologists .
3. ↑  John C. Traupman, *Latin and English Dictionary,* ed. tertia (Novi Eboraci: Bantam Books, 2007), 647.
4. ↑  Licoppe 2019.

Bibliographia
-------------

* Licoppe, G. 2019. "De libero arbitrio." *Melissa* 210: 1.

Nexus externi
-------------

* De transformatione Radoniensi (et simul de reconstructione tomographica). **(Anglice)**